**KOMPOSTY**

Komposty sú zmesou organických a minerálnych látok spolu s mikrobiálnym substrátom (očkovacou látkou) prekonávajúcich procesy rozkladu a syntézy za aerobných podmienok, ktorých priebeh bol riadený ľudskou činnosťou.

Najčastejšie kompostované organické látky:

* slama obilnín, olejnín,
* lístie a konáre drevín z parkov, sadov a vinohradov,
* hobliny,
* piliny,
* kôra,
* stará senáž, siláž,
* buriny neobsahujúce semená,
* perie,
* vlnený prach.

**Fázy kompostovania:**

**V prvej fáze,** v prvých dňoch po založení začína teplota stúpať a dosahuje až 50 - 65°C. Príčinou tohto zahriatia je masové rozmnoženie mikroorganizmov odbúravajúcich ľahko rozložiteľné látky. V tejto fáze dochádza k likvidácii choroboplodných zárodkov a strate klíčivosti semien.

**V druhej fáze**, po troch týždňoch pokračuje rozklad horšie rozložiteľných látok a teplota začína klesať.

**V tretej fáze** nasleduje látková premena a začína mineralizácia.

**V poslednej, štvrtej fáze** sú činnosťou mikroorganizmov a chemickými reakciami produkované zložitejšie organické látky humusovej povahy.

Vyzretý kompost je hnedej až tmavohnedej farby, drobnej štruktúry, nezapácha ale vonia ako lesná pôda. Jeho prednosti sú predovšetkým v tom, že má schopnosť zadržiavať vodu, prevzdušňovať pôdu a obsahuje veľké množstvo (podľa zloženia vstupných materiálov) výživných látok, obohacuje pôdu o organické látky a humus.
Hotový kompost je možno použiť do zeleninových, ovocných i okrasných záhrad. Aplikovať

na pôdu by sa mal v zime, alebo skoro na jar. Je potrebné zdôrazniť, že aj kompostom sa dá prehnojiť. Na dostatočné zásobenie pôdy živinami stačí 1 cm vrstva kompostu ročne.



**Domáca úloha:**

**Do zošitov opíšte nasledujúci text:**Kompost je organický materiál, ktorý bol rozložený a recyklovaný ako [hnojivo](https://sk.wikipedia.org/wiki/Hnojivo) a doplnok pre zlepšenie pôdy. Vyzretý kompost je hnedej až tmavohnedej farby, drobnej štruktúry, nezapácha, má schopnosť zadržiavať vodu, prevzdušňovať pôdu a obsahuje veľké množstvo výživných látok, obohacuje pôdu o organické látky a humus.